Сам жа Ілля пасля заканчэння Гродзенскага каледжа марнаваць вольны час палічыў бязглуздым заняткам, таму вырашыў стаць памочнікам камбайнера. Тым больш, што для маладога хлопца грошы будуць не лішнімі. На хлебнай ніве ён працуе ўжо другі год, у перарыве была армія. Заробленыя за гэты сезон грошы плануе “пусціць” на рамонт уласнага аўто. Пра планы на будучае загадваць не любіць, але мне прызнаўся, што ў далейшым марыць звязаць сваё жыццё з органамі ўнутранных спраў.